b'\n_START_ARTICLE_\nM/S Jyv\xc3\xa4skyl\xc3\xa4\n_START_PARAGRAPH_\nM/S Jyv\xc3\xa4skyl\xc3\xa4 on diesel-k\xc3\xa4ytt\xc3\xb6iseksi muutettu entinen suomalainen h\xc3\xb6yrylaiva. H\xc3\xb6yryk\xc3\xa4ytt\xc3\xb6isen\xc3\xa4 alus ajoi reittiliikennett\xc3\xa4 vuosina 1924-1963 Jyv\xc3\xa4skyl\xc3\xa4-P\xc3\xa4ij\xc3\xa4nteen Laiva Oy:n k\xc3\xa4yt\xc3\xb6ss\xc3\xa4. Diesel-k\xc3\xa4ytt\xc3\xb6iseksi muuntamisen lis\xc3\xa4ksi laivan per\xc3\xa4kansi on rakennettu umpeen vuonna 1960._NEWLINE_Laiva oli yli 30 vuotta k\xc3\xa4ytt\xc3\xa4m\xc3\xa4tt\xc3\xb6m\xc3\xa4n\xc3\xa4 Lahden Vesij\xc3\xa4rven satamassa, kunnes se upposi tammikuussa 2002. T\xc3\xa4m\xc3\xa4n j\xc3\xa4lkeen laiva siirrettiin Jyv\xc3\xa4skyl\xc3\xa4n maalaiskuntaan vuonna 2002 ja nostettiin maalle V\xc3\xa4in\xc3\xb6l\xc3\xa4n konepajalla. Alus oli tarkoitus kunnostaa takaisin h\xc3\xb6yryalukseksi, mutta 10.10.2012 aluksella syttyi polttoleikkauksen j\xc3\xa4lkeen tulipalo, joka tuhosi aluksen kansirakenteet.'